Әммә урыҫтар ҙа артыҡ ҡаушап төшмәгән, аяуһыҙланып алышалар; драгундар ҡалҡандары менән түшен ҡаплап, аттарын үрәпсетеп, ҡылыстары менән һелтәнә. Уларға был юлы ла тәжрибәле һуғышсыларға хас дөрөс хәрби тактика төп көстәрен һаҡлап ҡалырға ярҙам итте. Аяуһыҙ бәрелеш буталсығы ышығында улар туптарын, ылауҙарын артабан үткәреп ебәрҙеләр, байтаҡ атлылары ла һуғыш яланында туҡтамай улар артынан елде. Ошонан аҙаҡ ҡына драгундар ойошҡан рәүештә ҡаршылыҡ күрһәтә-күрһәтә шул уҡ тарафҡа сигенә башланы.
Русские довольно быстро справились с растерянностью, дрались ожесточенно, их командиры приняли тактически верное решение: оттеснив башкир от дороги, пропустили свои пушки и обоз вперед, часть драгунов помчалась следом, остальные, сплотившись, оказывая упорное сопротивление, начали медленно отступать в ту же сторону.